CELEX: 22007D0085(01)
Language: sl
Date: 2007-07-06 00:00:00
Title: Sklep Skupnega odbora EGP št. 85/2007 z dne 6. julija 2007 o spremembi Priloge VI (Socialna varnost) k Sporazumu EGP

13.12.2007   
            
            
               SL
            
            
               Uradni list Evropske unije
            
            
               L 328/29
            
         
      SKLEP SKUPNEGA ODBORA EGP
   
   št. 85/2007
   z dne 6. julija 2007
   o spremembi Priloge VI (Socialna varnost) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga VI k Sporazumu je bila spremenjena s Sklepom Skupnega odbora EGP št. 118/2006 z dne 22. septembra 2006 (1).
            
         
               (2)
            
            
               Sklep Upravne komisije Evropskih skupnosti za socialno varnost delavcev migrantov št. 204 z dne 6. oktobra 2005 o vzorčnih obrazcih, potrebnih za izvajanje uredb Sveta (EGS) št. 1408/71 in (EGS) št. 574/72 (serija E 200) (2), je treba vključiti v Sporazum.
            
         
               (3)
            
            
               Sklep Upravne komisije Evropskih skupnosti za socialno varnost delavcev migrantov št. 206 z dne 15. decembra 2005 o načinih delovanja in sestavi Revizijskega odbora Upravne komisije za socialno varnost delavcev migrantov (3) je treba vključiti v Sporazum.
            
         
               (4)
            
            
               Sklepa Upravne komisije Evropskih skupnosti za socialno varnost delavcev migrantov št. 184 in št. 188, trenutno vključena v Sporazum, se nadomestita s Sklepom št. 204.
            
         
               (5)
            
            
               Sklepa Upravne komisije Evropskih skupnosti za socialno varnost delavcev migrantov št. 86 in št. 159, trenutno vključena v Sporazum, se nadomestita s Sklepom št. 206 -
            
         SKLENIL:
   Člen 1
   Priloga VI k Sporazumu se spremeni:
   
               1.
            
            
               Besedila točk 3.43 (Sklep št. 158), 3.64 (Sklep št. 188) in 3.8 (Sklep št. 86) se črtajo.
            
         
               2.
            
            
               Za točko 3.78 (Sklep št. 202) se vstavijo naslednje točke:
               
                           „3.79.
                        
                        
                           
                              32006 D 0613: Sklep Upravne komisije Evropskih skupnosti za socialno varnost delavcev migrantov št. 204 z dne 6. oktobra 2005 o vzorčnih obrazcih, potrebnih za izvajanje uredb Sveta (EGS) št. 1408/71 in (EGS) št. 574/72 (serija E 200) (UL L 254, 16.9.2006, str. 1).
                        
                     
                           3.80.
                        
                        
                           
                              32006 D 0352: Sklep Upravne komisije Evropskih skupnosti za socialno varnost delavcev migrantov št. 206 z dne 15. decembra 2005 o načinih delovanja in sestavi Revizijskega odbora Upravne komisije za socialno varnost delavcev migrantov (UL L 130, 18.5.2006, str. 39).“
                        
                     
         Člen 2
   Besedili sklepov št. 204 in št. 206 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 7. julija 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 6. julija 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 333, 30.11.2006, str. 42.
   
      (2)  UL L 254, 16.9.2006, str. 1.
   
      (3)  UL L 130, 18.5.2006, str. 39.
   
      (4)  Navedena ni nobena ustavna zahteva.